Broj prodanih novih kuća i stanova prošle godine pao za 17 posto – što je najveći takav pad zabilježen u posljednjih 16 godina. Ministarstvo trgovine je priopćilo da se prodaja povećala u prosincu, što pokazuje možda da se tržište nekretninama oporavlja nakon vrlo slabih rezultata tijekom protekle godine. U jednom drugom priopćenju Ministarstva trgovine kaže se da su prošli mjesec za tri posto povećane narudžbe za robu trajne potrošnje, predvođene narudžbama za automobile, kamione i komercijalne zrakoplove.
Samo je kompanija Boeing osigurala preko 200 narudžbi za nove zrakoplove tijekom prosinca 2006. godine. Analitičari smatraju da ova izvješća ukazuju na to da je proizvodni sektor američkog gospodarstva u dobrom stanju, unatoč sveukupnog gospodarskog usporavanja.